Året gjennom Børfjord (kortfilm)

Året gjennom Børfjord er en kortfilmdokumentar fra 1991 regissert og fotografert av Morten Skallerud. Den er filmet på 65 mm-film og viser et helt år i Børfjord i løpet av 12 minutter. Kameraet ble flyttet litt dag for dag med en spesiell animasjonsteknikk som kombinerte bevegelig kamera med intervallopptak. Slik blir man tatt rundt hele fjorden tilsynelatende sømløst i løpet av det året som passerer. 

Filmen har tradisjonelt blittbenyttet som åpningsfilm på den årlige 70mm-festivalen på Cinemateket i Oslo.

Året gjennom Børfjord vant Amandaprisen for beste kortfilm i 1991, og Grand Prix på Tammerfors kortfilmfestival i 1992. Den ble kåret til tidenes norske kortfilm under Kortfilmfestivalen i Grimstad.

Musikkvideo 
I 2002 brukte den norske popgruppen A-ha deler av filmen som bakgrunn for sin musikkvideo "Lifelines".

Referanser

Eksterne lenker
 
 Camera Magica: Året gjennom Børfjord
 Filmarkivet: Året gjennom Børfjord, 2 minutter.
 "ÅRET GJENNOM BØRFJORD" på http://www.cameramagica.no

Norske kortfilmer
Kortfilmer fra 1990-årene
Norske dokumentarfilmer
Norske dokumentarfilmer fra 1990-årene
Kultur i Hasvik
Amanda for beste kortfilm
Naturdokumentarer